CELEX: 62013CN0243
Language: fi
Date: 2013-04-30 00:00:00
Title: Asia C-243/13: Kanne 30.4.2013 — Euroopan komissio v. Ruotsin kuningaskunta

29.6.2013   
            
            
               FI
            
            
               Euroopan unionin virallinen lehti
            
            
               C 189/12
            
         Kanne 30.4.2013 — Euroopan komissio v. Ruotsin kuningaskunta
   (Asia C-243/13)
   2013/C 189/23
   Oikeudenkäyntikieli: ruotsi
   
      Asianosaiset
   
   
      Kantaja: Euroopan komissio (asiamiehet: J. Enegren ja S. Petrova)
   
      Vastaaja: Ruotsin kuningaskunta
   
      Vaatimukset
   
   Komissio vaatii, että unionin tuomioistuin
   
               —
            
            
               toteaa, että Ruotsin kuningaskunta ei ole noudattanut SEUT 260 artiklan 1 kohdan mukaisia velvoitteitaan, koska se ei ole toteuttanut unionin tuomioistuimen asiassa C-607/10 antaman tuomion täytäntöön panemiseksi tarvittavia toimenpiteitä
            
         
               —
            
            
               velvoittaa Ruotsin kuningaskunnan maksamaan komissiolle Euroopan unionin omien varojen tilille 14 912 euron uhkasakon jokaiselta päivältä niin kauan kuin unionin tuomioistuimen asiassa C-607/10 antaman tuomion täytäntöön panemiseksi tarvittavia toimenpiteitä ei toteuteta, laskettuna kyseisessä asiassa annetun tuomion antamispäivästä siihen päivään, jona asiassa C-607/10 annettua tuomiota noudatetaan
            
         
               —
            
            
               velvoittaa Ruotsin kuningaskunnan maksamaan komissiolle samalle tilille 4 893 euron kiinteämääräisen hyvityksen jokaiselta päivältä niin kauan kuin unionin tuomioistuimen asiassa C-607/10 antaman tuomion täytäntöön panemiseksi tarvittavia toimenpiteitä ei toteuteta, laskettuna kyseisessä asiassa annetun tuomion antamispäivästä joko siihen päivään, jona nyt vireille tulleessa asiassa annetaan tuomio, tai siihen päivään, jona asiassa C-607/10 annetun tuomion noudattamiseksi tarvittavat toimenpiteet toteutetaan, jos se on aikaisempi
            
         
               —
            
            
               velvoittaa Ruotsin kuningaskunnan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Asiassa C-607/10, Euroopan komissio vastaan Ruotsin kuningaskunta, 29.3.2012 annetussa tuomiossa unionin tuomioistuin totesi, että ”1) Ruotsin kuningaskunta ei ole noudattanut ympäristön pilaantumisen ehkäisemisen ja vähentämisen yhtenäistämiseksi 15.1.2008 annetun Euroopan parlamentin ja neuvoston direktiivin 2008/1/EY (kodifioitu toisinto) (1) 5 artiklan 1 kohdan mukaisia velvoitteitaan, koska se ei ole toteuttanut tarvittavia toimenpiteitä varmistaakseen, että toimivaltaiset viranomaiset valvovat 6 ja 8 artiklan mukaisesti annettujen lupien avulla tai ehtoja asianmukaisesti uudelleen tarkistamalla ja tarpeellisesti ajanmukaistamalla, että olemassa olevat laitokset toimivat 3, 7, 9, 10 ja 13 artiklan sekä 14 artiklan a ja b alakohdan sekä 15 artiklan 2 kohdan vaatimusten mukaisesti”
   Ruotsin kuningaskunta ei ole vielä ryhtynyt mihinkään toimenpiteisiin asiassa C-607/10 annetun unionin tuomioistuimen tuomion noudattamiseksi. Komissio on sen vuoksi nostanut kanteen Euroopan unionin toiminnasta tehdyn sopimuksen 260 artiklan 2 kohdan mukaisesti ja vaatii, että Ruotsin kuningaskunta on velvoitettava maksuseuraamuksiin.
   
      (1)  EUVL L 24, s. 8.